Source: https://www.monitoruldegalati.ro/sport/fetele-de-la-csu-belor-s-au-chinuit-dar-au-invins-pe-fc-arges,-baietii-de-la-csm-arcada-s-au-impus-fara-emotii-la-buzau.html
Timestamp: 2020-08-12 12:27:58+00:00

Document:
Fetele de la CSU Belor s-au chinuit dar au învins pe FC Argeş, băieţii de la CSM Arcada s-au impus fără emoţii la Buzău - Monitorul de Galati - Ziar print si online
12 Aug 2020 12:20
Prins în flagrant la furat de porumb
Fetele de la CSU Belor s-au chinuit dar au învins pe FC Argeş, băieţii de la CSM Arcada s-au impus fără emoţii la Buzău Recomandat
Joi, 23 Ianuarie 2020 21:21
Miercuri s-au disputat câteva restanţe din Divizia A1 la volei, în două dintre ele fiind angrenate echipele care reprezintă Galaţiul. În competiţia feminină, CSU Belor a întâlnit în sala Polivalentă Dunărea pe FC Argeş Piteşti. Echipa pregătită de Bogdan Paul şi Florin Vasile Bosi a început cum nu se poate mai bine, şi-a adjudecat relativ uşor primul set şi ne-a dat impresia că vom fi scutiţi de emoţii. Setul 2 a început sub aceleaşi auspicii cu CSU Belor la conducere: 4-1, 9-7, 11-8, 15-12 după care a intervenit un blocaj de care piteştencele au ştiut să profite, egalând situaţia la seturi. Partida s-a încins şi a fost foarte aproape să ia o turnură neaşteptată. Oaspetele au profitat la maxim de numeroasele greşeli din tabăra gălăţeană şi au preluat ostilităţile, conducând cu 21-18 şi 23-22. Gălăţencele au meritul că nu au renunţat şi împinse de la spate au reuşit să revină, au făcut trei puncte consecutive şi au revenit la conducere. Cu Dana Lupescu, Anamaria Berdilă şi Ivana Radonjic, foarte eficiente, CSU Belor a apăsat pedala de acceleraţie şi a obţinut prima victorie din acest an. Rezultat final: CSU Belor - FC Argeş Piteşti 3-1 (21, -21, 23, 21). Echipa noastră a început în formula: Borislava Saykova 8 puncte, Ivana Radonjic 17 p, Daniela Lupescu 20 p, Talita Jose Do Nascimento 5 p, Maria Jose Corral Bouza 2 p, Anamaria Berdilă 13 p - Andreea Ispas, libero. Au mai intrat: Ad ina Roşca 2 p, Sorina Miclăuş, Ana Marisa Radu, Violeta Stan - libero. După 13 etape, CSU Belor ocupă locul 6 cu 19 puncte.
La masculin, CSM Arcada a jucat în deplasare cu nou promovata SCM Gloria Buzău. Aşa cum am anticipat, buzoienii au jucat cu multă ambiţie dar campioana României şi-a turat motoarele de la început, a făcut un meci foarte bun şi a câştigat în minim de seturi, fără emoţii. La echipa gălăţeană a debutat ucraineanul Gorchaniuk, care s-a integrat bine în colectiv. Rezultat final: SCM Gloria Buzău - CSM Arcada 0-3 (-14, -20, -21). Pentru echipa gălăţeană formula de start a fost: Bissette 5 p, Hernan, Kollo 9 p, Georgiev 4 p, Klapwijk 18 p, Bala 7 p - Cabrera, libero. Au mai intrat: Matei, Cuciureanu, Gorchaniuk 7 p. CSM Arcada ocupă locul 2 în clasament cu 29 puncte.
Sâmbătă 25 ianuarie, sala Dunărea va găzdui primul cuplaj voleibalistic din 2020 cu următorul program: CSM Arcada - UV Timişoara, de la ora 17.00 şi CSU Belor - U NTT Data Cluj, de la ora 19.00.
« FC Universitatea Galaţi a reluat pregătirile sub semnul incertitudinii. Fără bani, o parte din jucătoare sunt tentate să renunţe
Handbalistele de la CSM Galaţi îşi continuă drumul spre turneul de promovare în Liga Florilor Mol »
Fetele de la CSU Belor s-au chinuit dar au învins pe FC Argeş, băieţii de la CSM Arcada s-au impus fără emoţii la Buzău

References: CSM 
 CSM 
 CSM 
 CSM 
 CSM 
 CSM 
 CSM 
 CSM